નવી દિલ્હી: વર્ષ 2014માં બમ્પર જીત બાદ સત્તામાં આવેલી નરેન્દ્ર મોદી સરકાર પોતાનું ત્રીજું વર્ષ મેં મહિનામાં પૂરું કરવાની છે. એના માટે કેન્દ્રએ વિસ્તૃત પબ્લિસિટીની યોજના બનાવી છે. મોદી સરકારના 3 વર્ષની ઉપલબ્ધિઓ અને સફળતાની વિગતો આપનાર આ જશ્ન કાર્યક્રમ લગભગ 15 માર્ચથી શરૂ થઇ જશે. કેન્દ્ર સરકારના દરેક મંત્રી 15 માર્ચ પહેલા સુધી પોતાની સફળતાનું લિસ્ટ સરકારને સોંપશે. આ લિસ્ટમાં મંત્રીઓએ 3 વર્ષ શું કામ કર્યું, એ કામના કારણે સામાન્ય જનતા પર શું અસર પડી? આ કામ માટે લોકોએ શું પ્રતિક્રિયા આપી, એની જાણકારી આપવામાં આવશે.